葛洪:自建安之后,魏之武文, 送终之制,务在俭薄,此则墨子之道, 有可行矣。 [62] 刘勰:魏文之才,洋洋清绮,旧谈抑,之谓去植千里。然子建思捷而才俊,诗丽而表逸;子桓虑详而力援,故不竞于先鸣。而乐府清越,《典论》辩要,选用短长,亦无懵焉。但俗情抑扬,雷同一响,遂令文帝以位尊减才,思王以势窘益价,未为笃论也。 [63] 垣荣祖:昔曹操、曹丕上马横槊,下马谈论,此于天下可不负饮矣! [64] 释道恒:光武尚能纵严陵之心,魏文全管宁之操,折至尊之高怀,遂匹夫之微志。 [65] 沈约:自魏氏膺命,主爱雕虫,家弃章句,人重异术。又选贤进士,不本乡闾,铨衡之寄,任归台阁。 [66] 萧统:不追子晋,而事似洛滨之游;多愧子桓,而兴同漳川之赏。漾舟玄圃,必集应、阮之俦;徐轮博望,亦招龙渊之侣。 [67] 隋唐五代 颜之推:自昔天子而有才华者,唯汉武、魏太祖、文帝、明帝、宋孝武帝,皆负世议,非懿德之君也。 [68] 《陈思王庙碑》:魏高祖文皇帝,绍即四海,光泽五都,负彰魈茫朝宗万国,允文允武,庶绩咸熙,正践升平,时称宁晏。 [69] 王勃:文帝富裕春秋,光应禅让,临朝恭俭,博览坟典,文质彬彬,庶几君子者矣。 [70] 郝处俊:昔魏文帝著令,虽有幼主,不许皇后临朝,所以杜祸乱之萌也。 [71] 刘知几:文帝临戎不武,为国好奢,忍害贤良,疏忌骨肉。 [72] 李隆基:叹节气之循环,美君臣之相乐,凡百在会,咸可赋诗,五言纪其日端,七韵成其大数,岂独汉武之殿盛,朝士之连章,魏文之台壮,辞人之并作云尔。 [73] 张说:周文王之为太子也,崇礼不倦;魏文帝之在青宫也,好古无怠,博览史籍,激扬令闻,取高前代,垂名不朽。 [74] 王锴:文帝八岁能属文,博览古今,贯穿经史。及居帝位,益尚谦和。坐不废书,手不释卷。 [75] 宋元明清 范仲淹:魏文帝宠立郭妃,谮杀甄后,被发塞口而葬,终有反报之殃。 [76] 黄庭坚:盖世英雄不自知,暮年初志各参差。南阳陇底卧龙日,北固樽前失箸时。霸主三分割天下,宗臣十倍胜曹丕。寒炉夜发尘书读,似覆输筹一局棋。 [77] 苏辙:臣伏观历代帝王,如汉武,魏文,唐徳、文、宣三宗皆工于诗骚杂文,与一时文士比长絜大。至于经纶当世,讲论利害,以文墨尽天下事,则皆不足以仰望先帝之万一。 [78] 陈亮:至于欲使当时累息之民得阔步高谈无危惧之心,未尝不为之三复也,于是时吴蜀争帝,